હાલમાં થાઇલૅન્ડના ફુકેત ખાતે તેમની તાલીમ ચાલી રહી છે. તેઓ ટોકિયો ઑલિમ્પિક માટે પોતાની દાવેદારી જાળવી રાખવા માગે છે.

મહિલાઓની 200 મીટર ફ્રિ-સ્ટાઇલ ઇવૅન્ટમાં રાષ્ટ્રીય કીર્તિમાન સ્થાપિત કર્યો અને 2016ની દક્ષિણ એશિયન ગેમ્સમાં પણ સુવર્ણપદક જીત્યો છે. જોકે સ્વિમિંગ પ્રત્યેનું તેમનું આકર્ષણ અસામાન્ય રીતે થયું હતું.

શિવાનીનો ઉછેર હરિયાણાના ગુડગાંવ ખાતે થયો છે. તેઓ માત્ર છ વર્ષનાં હતાં ત્યારે તેમના પિતા તેમને સમર કૅમ્પમાં સ્વિમિંગ ક્લાસમાં લઈ ગયાં. શિવાની કહે છે કે શરૂઆતના દિવસોમાં તેઓ સ્વિમિંગ કરવાં જતાં, ત્યારે સ્વપ્નેય ઑલિમ્પિક રમતોત્સવમાં જવાનું નહોતું વિચાર્યું.  

જળક્રીડાથી કૅરિયરની કથા

શિવાની ગુડગાંવમાં પોતાનાં ઘરની પાસે બાબા ગંગનાથ સ્વિમિંગ સૅન્ટર ખાતે અમસ્તાં જ મનોરંજન માટે તરવા માટે જતાં. અહીંથી જ કટારિયાને યોગ્ય દિશા મળી અને તેમણે સ્થાનિક તરણસ્પર્ધામાં ભાગ લીધો.

જોકે જિલ્લાસ્તરે સ્પર્ધામાં વિજયે શિવાનીમાં આત્મવિશ્વાસનો સંચાર થયો. એ પછી તેમણે સ્વિમિંગને સિરિયસલી લેવાનું શરૂ કર્યું અને રાજ્ય તથા રાષ્ટ્રીયસ્તરની સ્પર્ધાઓ માટે દિવસમાં બે વખત ટ્રેનિંગ લેવાં લાગ્યાં.

શિવાનીનું કહેવું છે કે વ્યવસાયિકસ્તરે આગળ વધવામાં પરિવારે તેમને પૂરતો સહયોગ આપ્યો. માતા-પિતાએ આર્થિક બોજ ઉઠાવ્યો, તો તાલીમમાં બહેનને સાથ આપવા માટે ભાઈએ પણ સ્વિમિંગ પુલમાં ઝંપલાવ્યું.

પુલમાં ભાઈએ સજ્જડ સ્પર્ધા આપી, જેના કારણે શિવાનીના પર્ફૉર્મન્સમાં ઉત્તરોત્તર સુધાર થયો. સખત પરિશ્રમને કારણે અપેક્ષિત પરિણામ મળવાં લાગ્યાં અને તેમને રાષ્ટ્રીયસ્તરીય સ્પર્ધાઓમાં વિજય મળ્યો. અને પોતાના વયજૂથની સ્પર્ધાઓમાં અનેક રૅકૉર્ડ બનાવ્યા.

શિવાની કહે છે કે જુનિયરસ્તરની સ્પર્ધાઓમાં સફળતાએ તેમને સિનિયર લૅવલની સ્પર્ધા માટે તૈયાર કર્યાં.

ગુડગાંવથી ફુકેત વાયા બેંગ્લોર

સફળ સ્પૉર્ટ્સ કૅરિયર આસાનીથી નથી બનતી. તેના માટે ખૂબ જ ભોગ આપવો પડે છે તથા અનેક પડકારોને પાર કરવા પડે છે. ગુડગાંવ ખાતે તાલીમ સંબંધિત અનેક સમસ્યાઓનો સામનો કર્યા બાદ શિવાનીને પણ આ વાત સમજાઈ.

એ સમયે હરિયાણામાં પાણીને ગરમ કરી શકાય તેવા સ્વિમિંગ-પુલ ન હતા, જેનાં કારણે શિયાળા દરમિયાન પૂરતી પ્રૅક્ટિસ થઈ શકતી ન હતી. આ બ્રૅકને કારણે જે કોઈ ક્ષમતા કેળવી હોય તે વેડફાઈ જતી હતી.

ગુડગાંવમાં તાલીમ સંબંધિત અનેક મર્યાદાઓ પ્રત્યે શિવાની સભાન બન્યાં. આથી 2013માં તેમણે ગુડગાંવથી બેંગ્લુરુ સ્થળાંતર કરવું પડ્યું, જેથી... \n\nમને ઉપરના લેખ માટે સારું શીર્ષક આપો.
શિવાની કટારિયા : સ્વિમિંગ સમર કૅમ્પથી સમર ઑલિમ્પિક સુધી